La quarta edició de Montcada Camina proposa noves sortides i premiarà els participants més fidels - Ajuntament de Montcada i Reixac
Data i hora oficial 15.08.2020 | 01:27
La quarta edició de Montcada Camina proposa noves sortides i premiarà els participants més fidels
El nou cicle arrencarà el proper diumenge 2 de febrer amb un recorregut de 12 km.
Els amants de l’excursionisme i dels entorns naturals podran de gaudir d’aquest esport amb la quarta edició de Montcada Camina, que impulsen El Cim i el CEAV en col·laboració amb la regidoria d’Esports. Com en les anteriors edicions, les sortides es faran el primer diumenge de cada mes, així que la primera excursió serà el proper 2 de febrer i tindrà un recorregut de 12 km fins a Sant Pere de Reixac.
Les 11 sortides que s’han programat per enguany seran les mateixes que a l’anterior edició però amb un ordre diferent, per tal d’adaptar-se millor a les condicions climàtiques i a les festes majors dels diferents barris. Les excursions són aptes per a tots els públics i compten amb recorreguts de 14 km de mitjana.
Una de les novetats d’aquesta edició serà l’entrega d’un obsequi commemoratiu per aquelles persones que hagin participat en un mínim de vuit sortides, un reconeixement que busca “augmentar encara més la participació, premiant la constància i la fidelitat”, ha assegurat el regidor d’Esports, Salva Serratosa. D’altra banda, el president del CEAV, Miguel Ángel Lopez, ha recalcat la col·laboració entre les dues entitats i l’Ajuntament per consolidar un cicle que “té com a objectiu animar la gent, no només a caminar, sinó també a conèixer els entorns naturals que tenim a tocar de Montcada i que molts veïns desconeixen”. Finalment, Gaietà Serrà, president d’El Cim, ha destacat la innovació que es faran en alguns dels recorreguts per evitar caure en la monotonia. “Les excursions seran les mateixes de sempre, però canviant alguns camins o corriols, dintre de les possibilitats que hi ha sortint des de Montcada”.
Els organitzadors també han valorat molt positivament l’augment en la participació en la darrera edició. En total, durant el 2019 van prendre part 484 persones; gairebé un centenar més que l’any anterior. Del total, els participants van ser 232 homes i 252 amb una edat entre 8 i 78 anys. Pel que fa a les inscripcions, els organitzadors recomanen que es facin prèviament a la seu de la regidoria d'Esports (Tarragona, 32), per telèfon (935 650 999) o al correu electrònic ime@montcada.org, tot i que també es podrà fer mitja hora abans de la sortida, que sempre es farà des del camí de la Font Freda, davant del pavelló Miquel Poblet, a les 9 h.
CALENDARI MONTCADA CAMINA 2020
Desnivell/alçada: 238/230 m
GR-2 Camí del Mar
Desnivell/alçada: 48/0 m
Desnivell/alçada: 187/150 m
Parc de la Llacuna-Mas Rampinyo
Desnivell/alçada: 40/72 m
Mirador de l’Estrella-Can Cuiàs
Desnivell/alçada: 110/120 m
Desnivell/alçada: 110/156 m
Desnivell/alçada: 260/230 m
Desnivell/alçada: 216/211 m
Desnivell/alçada: 255/303 m
Castell de Torre del Baró
Desnivell/alçada: 225/197 m
Sant Fost-Ermita de Sant Cebrià
Desnivell/alçada: 180/204 m
Montcada Camina. Sant Pere de Reixac Diumenge, 2 de febrer de 2020 a les 09.00 h
Montcada Camina. Camí del Mar Diumenge, 1 de març de 2020 a les 09.00 h
Darrera actualització: 22.01.2020 | 12:00
D'esquerra a dreta, Miguel Ángel López, Salva Serratosa i Gaietà Sarrà Autoria: La Veu de Montcada .